CELEX: 62014TB0180
Language: hu
Date: 2018-07-19 00:00:00
Title: T-180/14. sz. ügy: A Törvényszék 2018. július 19-i végzése – Front Polisario kontra Tanács („Megsemmisítés iránti kereset – Az Unió és a Marokkói Királyság közötti halászati partnerségi megállapodás – Az e megállapodásban előírt halászati lehetőségeket meghatározó jegyzőkönyv – Megállapodás megkötéséről szóló jogi aktus – Az említett megállapodásnak és jegyzőkönyvnek Nyugat-Szahara területére és az azzal szomszédos vizekre való alkalmazása – A kereshetőségi jog hiánya – Elfogadhatatlanság”)

22.10.2018   
            
            
               HU
            
            
               Az Európai Unió Hivatalos Lapja
            
            
               C 381/24
            
         
      A Törvényszék 2018. július 19-i végzése – Front Polisario kontra Tanács
      (T-180/14. sz. ügy) (1)
      
      ((„Megsemmisítés iránti kereset - Az Unió és a Marokkói Királyság közötti halászati partnerségi megállapodás - Az e megállapodásban előírt halászati lehetőségeket meghatározó jegyzőkönyv - Megállapodás megkötéséről szóló jogi aktus - Az említett megállapodásnak és jegyzőkönyvnek Nyugat-Szahara területére és az azzal szomszédos vizekre való alkalmazása - A kereshetőségi jog hiánya - Elfogadhatatlanság”))
      (2018/C 381/28)
      Az eljárás nyelve: francia
      
         Felek
      
      
         Felperes: Front populaire pour la libération de la Saguia-el-Hamra et du Rio de Oro (Front Polisario) (képviselő: G. Devers ügyvéd)
      
         Alperes: az Európai Unió Tanácsa (képviselők: S. Kyriakopoulou, A. de Elera-San Miguel Hurtado és A. Westerhof Löfflerová meghatalmazottak)
      
         Az alperest támogató beavatkozó: Európai Bizottság (képviselők: A. Bouquet, F. Castillo de la Torre és E. Paasivirta meghatalmazottak)
      
         Az ügy tárgya
      
      Az EUMSZ 263. cikken alapuló kérelem egyrészt az Európai Unió és a Marokkói Királyság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyv megkötéséről [helyesen: jegyzőkönyvnek az Európai Unió nevében történő megkötéséről] szóló, 2013. december 16-i 2013/785/EU tanácsi határozat (HL 2013. L 349., 1. o.) megsemmisítése, és másrészt az Európai Unió és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyv módosításának az Európai Unió nevében történő jóváhagyásáról szóló, 2018. március 12-i (EU) 2018/393 bizottsági határozat (HL 2018. L 69., 60. o.) megsemmisítése iránt.
      
         A végzés rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Front populaire pour la libération de la Saguia-el-Hamra et Rio de oro (Front Polisario) a saját kölségein felül viseli az Európai Unió Tanácsa részéről felmerült költségeket is.
               
            
                  3)
               
               
                  Az Európai Bizottság maga viseli saját költségeit.
               
            
         (1)  HL C 184., 2014. 6.6.